Dette gælder en bredbåndsforbindelse. Har ikke telefon hos telenor, men har helt sikkert heller ikke tænkt mig det!

Hele sagen som har kørt i 15-18 måneder startede med at jeg fik en router som ikke kunne fungere med wifi. Dengang fik jeg lovet de sendte en ny router hvilken jeg aldrig så skyggen af.
Havde ikke en telefon der kunne bruge wifi før for en 6måneders tid siden, så der ringede jeg igen for at fortælle om problemet. En lille uge efter er internettet helt lukket og jeg får travlt da jeg lever af at drive en webshop. de formår ikke at få det op at køre de næste par dage og sender en teknikker en lille UGE efter! Han kommer og tjekker og konstaterer der ikke er noget galt, samt siger han videregiver information til telenor om de skal ændre på porte eller noget i den stil ved deres serverhus (teknisk) så det kommer til at køre igen. Efter 3 dage er der ikke sket det mindste selvom jeg har haft dem i røret. Så siger en medarbejder fra teknisk afdeling den skræmmende sætning "kan godt se det ikke virker, så vi må tage den en skridt højere op og få en tekniker ud til dig". Der skulle jeg lille tælle til ti for at behærske mig, for der havde jeg allerede stået i lort til halsen i en lille uge uden internet, og der HAVDE VÆRET EN TEKNIKER UDE!

Efter 2½ uges tid er det lykkedes mig at få dem til at sende en ny router ud, samt de skulle have pillet ved deres porte i serverhuset. (Jeg fik også lukket en masse skrald i hovedet om at de sendte routeren med express post hvilket jeg ved er løgn da jeg på dette tidspunkt og fremover er begyndt at ringe op igen efter jeg har snakket med en medarbejder for at tjekke der er skrevet det ind i sagen de siger, hvor næste medarbejder så siger hun ikke forstår det, for det er sendt med almindelig pakkepost.

Efterfølgende bliver jeg så faktureret for router samt administrationsgebyr hvilket er en fejl da det er deres udstyr der ikke virker. Jeg ringer endnu engang ind og bliver lovet det bliver krediteret, samt jeg får efter 10 minutters forklaring overbevist medarbejderen om at jeg som minimum ikke skal betale for de 2½ uge internettet har været nede. Så ender med at få en kompensation på 100kr (betaler 199 om måneden) wauw! betaler de resterende 100kr.

Der er så selvfølgelig koks i regningerne og begynder at få rykkere/inkasso varsler fordi der ikke er krediteret rigtigt. Skal igen til at ringe for at få krediteret for rykkere, samt dobbelttjekke der er krediteret for router.

Herefter begynder det ikke at være nok at ringe op 2 gange hver gang (den ene for at tjekke de gør hvad de siger), og begynder at bede om at få tingene på skrift så det ikke er mig der står med fingrerne i maskinen hvis det kokser og jeg ryger til inkasse, eller de spærrer nettet. Tænkte uden at vide om det også gælder bredbåndforbindelser at teleankenævnet kunne hjælpe med den slags hvis man har det på skrift.

Første medarbejder siger han sender lovningen på det er krediteret på skrift. Modtager ingen mail.

Anden medarbejder afviser blankt at sende noget på mail da de ikke er "kvalificeret til det" (deres ord). Jeg foreslår kontoudtog men det vil jeg blive opkrævet penge for at få!

Tredje medarbejder siger han har snakket med nogen højere oppe og at de får en anden afdeling til at sende en mail bekræftelse på det inden for 24timer. Modtog stadig ingenting.

Ved fjerde medarbejder beder jeg om at få en chef så han kan sende mig noget skriftligt. Medarbejder svarer de er til møde hele dagen så det er ikke muligt! de kan åbenbart ikke ringe tilbage, og ej kan han oplyse hvornår de så kan kontaktes.

Her 3 måneder efter (kun regningsdelen) har jeg opgivet at få noget seriøst ud af dem, og kan nu se på selvbetjening der står jeg skylder 6,19kr som jeg får en uge siden fik vide ville være krediteret + eventuelle rykkere.

Er der ikke for SØREN nogen der gider HJÆPE MIG i stedet for at lukke den ene løgn i hovedet på mig efter den anden. Og desuden give en rimelig kompensation for det her i stedet.

Er begyndt at skrive dato og navn ned på medarbejderne, da jeg har snakket med 20 eller mere, men skal undlade at skrive navne her.

Er flink over for dem jeg snakker med, for har selv arbejder i kundeservice før, men kan snart ikke holde til det her mere....